

# **HODOGRAM AKTIVNOSTI TIJEKOM POSTUPKA PRIJAVE NA NATJEČAJ –** **Natječaj za mobilnost studenata – Erasmus+ stručna praksa u ak godini 2024./2025.**

Poštovane studentice i studenti,

# u ovom su dokumentu sadržane kratke interne upute VEF-a za postupak prijave – prikupljanja dokumentacije za **Natječaj za mobilnost studenata – Erasmus+ stručna praksa u ak. godini 2024./2025.**

Tijekom pripreme dokumentacije na Natječaj student je obvezan pročitati sve stavke iz poziva koji je dostupan na poveznici Sveučilišta u Zagrebu:

<https://www.unizg.hr/nc/vijest/article/1-krug-natjecaja-za-mobilnost-studenata-erasmus-strucna-praksa-akademska-godina-202425/>

Uredovno vrijeme za konzultacije u svezi stručne prakse i postupka prijave biti će od 3. lipnja 2024. godine (utorkom, srijedom i četvrtkom od 10 do 12 sati), a na upite pristigle mailom na adresu (erasmus@vef.unizg.hr) odgovarat će se po redoslijedu primitka tek od 3. lipnja. Razlog navedenom su drugi Natječaji koji su u tijeku i veliki broj zaprimljenih upita iz drugih otvorenih Natječaja u okviru programa ERASMUS.

Planirano je održati jednu konzultativnu radionicu putem on-line MS Teamsa u popodnevnim satima između 27. i 29. svibnja u popodnevnim satima, o svemu će studenti biti pravovremeno obaviješteni.

Detaljan interni hodogram aktivnosti za postupak prijave studenata opisan je na poveznici Natječaja, međutim dostavljamo internet upute i preporuke za pokretanje postupka prijave.

**Hodogram aktivnosti**

**Upoznati se sa tekstom Natječaja i obavezama koja proizlaze iz opisa natječajne dokumentacije**

Usuglasiti s koordinatorom Erasmus+ aktivnosti mogućnost odlaska na stručnu praksu u statusu stručne prakse ili stručno-volonterskog rada (sukladno godini studija), prema području interesa.

Za pokretanje postupka student se osobno e-mailom i obraća instituciji u kojoj želi odraditi dvomjesečnu mobilnost (izračun dana prema kalkulatoru koji je dostupan u pozivu – minimalno trajanje mobilnosti je 60 dana, preporuka je uzeti u obzir dan do dva više – kalkulator je dostupan na poveznici Natječaja - <https://www.unizg.hr/suradnja/medunarodna-razmjena/razmjena-studenata/strucna-praksa/dokumenti-i-obrasci/smp-202425/>

Institucije se potrebno predstaviti sa službene e-adrese (@vef.hr), posebno naglasiti koja ste godina studija, koji je Vaš cilj i interes za stručnu praksu, tj. samu mobilnost. Također treba napomenuti da ste student fakulteta koji ima EAEVE akreditaciju za razdoblje do 2030. godine i da će troškove vaše mobilnosti snositi program ERASMUS+ (tj. mjesečnu stipendiju za vrijeme mobilnosti) kao i da će za vrijeme mobilnosti biti ugovoreno zdravstveno osiguranje i osiguranje od nezgode (osiguranje ugovarate privatno, na osobni trošak). Predlaže se da tekst predstavljanja ne bude duži od 15 do 20 sekundi čitanja e-pošte.

Nakon pozitivnog odgovora iz maila, poslodavcu dostavljate *Acceptance Confirmation Letter* (obrazac je dostupan na stranici Natječaja) *–* koji poslodavac treba ispuniti u zadanoj formi, potpis treba biti s vidljivim žigom i taj dokument treba vratiti mailom (studentici/studentu na mail) u pdf-u obliku koji se potom dostavlja na e-adresu Erasmus+ koordinatora.

Također, u međuvremenu potrebno je upoznati se s uputama za ***online* prijavu** te započeti unos/upis podataka u sustav. Prijava se nikako ne smije zaključati bez konzultacija s Erasmus+ koordinatorom. Prijava je dostupna čitavo vrijeme te su kontinuirano moguće nadopune i izmjene – **NIKAKO NE ZAKLJUČAVATI PRIJAVU – POSTUPKOM SUBMIT (u zadnjem koraku)**

Ako ste student nižega socioekonomskog statusa, treba započeti postupak prikupljanja dokumentacije ako se nalazite u kategoriji: STUDENT S MANJE MOGUĆNOSTI. U tom je slučaju potrebno ispuniti Izjavu koja je dostupna na stranici Natječaja.

Nakon dokumenta *Acceptance Confirmation Letter* molimo studente da prema dostupnom obrascu zatraže potvrde iz Studentske referade. Obrazac se nalazi ispred Studentske referade i potrebno ga je ispuniti i urudžbirati.

* Potvrda o upisu u semestar i ovjereni prijepis dosad položenih ispita i ocjena te ostvarenih ECTS bodova (na hrvatskom jeziku) – za sve studijske razine
* Dokaz o znanju engleskog jezika, odnosno jezika na kojem će student obavljati praksu. Uvjet je minimalno B1 stupanj znanja prema Zajedničkom europskom referentnom okviru za jezike (ZEROJ/CEFR) (molim navesti stupanj B2 na potvrdi koju izdaje Veterinarski fakultet).

Također, potrebno je započeti s ispunjavanjem **životopisa prema *Europass* obrascu** – poveznica za izradu životopisa dostupna je na stranici, tj. u tekstu Natječaja: <https://europass.cedefop.europa.eu/hr/documents/curriculum-vitae>

Potvrde od strane Studentske referade će nakon izdavanja biti dostupne u Erasmus+ plastičnom ulošku ispred Studentske referade. Potvrde zajedno sa **životopisom** dostavljaju se administratorici u Ured za međunarodnu suradnju gđi. Renati Purgar.

**Motivacijsko pismo** – dokument treba preuzeti s poveznice Natječaja. Prema uputama, pismo sadržava maksimalno 400 riječi. Molimo studente da shvate ozbiljnost pisanja motivacijskog pisma – s obzirom na to da je ono jedan od temeljnih dokumenata za procjenu i valorizaciju studenata za mobilnost. Također, u zasebnom word. dokumentu treba opisati *Kratak opis prakse* do 200 riječi, koji je obvezan za **Dokument ECTS suglasnost**. Molimo studente da ne ispunjavaju samostalno **ECTS suglasnost**, već će navedene podatke ispuniti Erasmus+ koordinator. Tekst *Kratak opis* *prakse* moguće je poslati i e-poštom na adresu Erasmus+ koordinatora.

Osim navedenog potrebno je priložiti **presliku osobne iskaznice** u boji (moguće je fotokopiranje dokumenta u Uredu za međunarodnu suradnju te se na presliku papira treba potpisati) iz sustava *e-građani* izvaditi **Potvrdu o prebivalištu** i poslati PDF dokument na e-adresu koordinatora ili dostaviti u Ured za međunarodnu suradnju.

Student će zajedno s Erasmus+ koordinatorom pregledati ispunjenu ***online* prijavu** na Natječaj. Na temelju prikupljene dokumentacije student će potpisati sve dokumente potrebne iz poziva Natječaj u Uredu za međunarodnu suradnju te će se oni nakon odobrenja Erasmus+ koordinatora dostaviti Sveučilištu u Zagrebu prema uputama iz Natječaja. **STUDENT NE ŠALJE SAMOSTALNO PRIKUPLJENU DOKUMENTACIJU**.

Napomena: Molimo studente da se drže propisanih rokova i uputa iz Natječaja te se detaljno upoznaju s tekstom iz poziva rokovima dostave i datumima početka planirane mobilnosti. Komunikacija u vezi s Natječajem provodit će se putem službene e-adrese studenta @vef.hr (na privatne poruke s @gmail i drugih adresa studenata neće se odgovarati).

 S poštovanjem,

izv. prof. dr. sc Sven Menčik